**Podatki kandidata:**

Ime in priimek: Ana Toš

Ulica in hišna številka: Slovenska cesta 17

Poštna številka in kraj: 1000 Ljubljana

Telefonska številka: 040 333 222

Elektronski naslov: ana.tos@gmail.com

**Podatki podjetja:**

Naziv podjetja: Vitamin, d. o. o.

Ime in priimek osebe za stik: Vita Štrajhar

Naslov: Dolenjska cesta 22

Poštna številka in kraj: 1000 Ljubljana

Zadeva: Prijava na razpisano delovno mesto prodajalke/-ca

Spoštovana gospa Vita Štrajhar,

prijavljam se na prosto delovno mesto prodajalke, ki ste ga objavili na zaposlitvenem portalu MojeDelo.com. Ker imam zaključeno Srednjo trgovsko šolo, na področju prodaje pa sem zaposlena več kot deset let, menim, da sem ustrezna kandidatka za razpisano delovno mesto.

Prve delovne izkušnje sem nabirala v trgovini Žakelj, kjer sem bila zadolžena za grosistično prodajo sadja in zelenjave. Tam sem se dobro seznanila s potrebami in željami strank, pri čemer so bile v ospredju moje odlične komunikacijske sposobnosti in organiziranost. Pozneje sem nadaljevala kot prodajalka v eni od ljubljanskih veleblagovnic, kjer sem pridobivala nadaljnje izkušnje pri blagajni, urejanju polic in izložb ter nabavi blaga. Odlično se sporazumevam v angleškem in hrvaškem jeziku ter imam vozniško dovoljenje kategorije B.

Sem ekipno usmerjena, a hkrati sposobna tudi samostojnega dela. Veliko mi pomenijo dobri odnosi znotraj kolektiva. Sem sproščena, družabna in zelo prilagodljiva – miroljubna.

Svoje dosedanje izkušnje in sposobnosti bi vam z veseljem predstavila tudi na razgovoru, kjer bi nekaj več prostora bilo tudi za predstavitev drugih znanj, veščin in interesov. Za dodatne informacije sem na voljo na telefonski številki 040 333 222 in na elektronskem naslovu ana.tos@gmail.com.

V pričakovanju povabila na razgovor vas lepo pozdravljam.

Ana Toš

Ljubljana: 23. februar 2023

**Priloge:**

Življenjepis

Kopija spričevala

Priporočila